योग शिविर में प्राणायाम, आसान कराए, वार्डों में जाकर की आरोग्य सभाएं
भास्कर संवाददाता| नसरुल्लागंज
नगर की नारायण सिटी में 2 मार्च से आयोजित किए जा रहे योग शिविर का सोमवार को समापन किया गया। पतंजलि योग समिति, भारत स्वाभिमान सहित पांच संगठनाें के सहयोग से जिला योग प्रचारक निरंजन कुमार के निर्देशन में सुबह 5 बजे से 7.30 बजे तक शिविर आयोजित किया गया। इसमें उपस्थित लोगों को प्राणायाम, दंड बैठक, आसान आदि कराए गए।
दोपहर में विभिन्न वार्डों और गांवों की शैक्षणिक संस्थाओं में शिविर एवं शाम को आरोग्य सभाओं के माध्यम से ग्रामीणों को महत्वपूर्ण जानकारियां देते हुए स्वास्थ्य लाभ प्रदान किया गया। इस पांच दिवसीय शिविर में संगठन के प्रतिनिधिगण करण सिंह पंवार, प्रांत प्रभारी जितेंद्र आर्य, जिला प्रभारी ब्रजमोहन गौड़, संरक्षक रामस्वरूप पंवार, जिला प्रवक्ता महिला प्रभारी उमा खंडेलवाल, महामंत्री रेवा पंवार सहित बड़ी संख्या में कार्यकर्ताओं ने शामिल होकर स्वास्थ्य लाभ लिया।
hin_Deva mar_Deva hin_Deva hin_Deva